Euskal AEko esportazioak % 11,1 gutxitu ziren 2009ko laugarren hiruhilekoan\nKANPO-MERKATARITZAREN ESTATISTIKAK (KAMEE), 2009KO 4. HIRUHILEKOA\nMerkataritza-saldoak 2.328 milioi euroko superabita izan zuen, % 119ko estaldura-tasarekin, inportazio kopuruak behera egin zuelako\nEustatek emandako datuen arabera, Euskal AEko esportazioek % 11,1eko beherapen nominala izan zuten 2009ko laugarren hiruhilekoan. Atzerriko salmentak 3.963,7 milioi eurokoak izan ziren 2009ko azken hiru hilabeteetan, baina urtebete lehenago (laugarren hiruhileko berean) 4.458,4 milioi eurokoak izan ziren.\nInportazioak, guztira, 3.263,4 milioi eurokoak izan ziren; beraz, urte batetik bestera % 18,3ko beherapena izan zuten. Baina produktu ez-energetikoen inportazioek beherapen pixka bat handiagoa izan zuten: % 21,7.\nMerkataritza-saldoak (esportazioak ken inportazioak) bilakaera positiboa izan zuen, inportazioek esportazioek baino uzkurdura handiagoa izan zutelako. Urtebete lehenago 462,9 milioi euroko saldo positiboa izan zen eta aztertutako urte honetan 700,3ko superabita izan zuten; esportazioek inportazioen aldean % 121,5eko estaldura-tasa izan zuten.\nMerkataritzako saldo ez-energetikoak 1.346,7 milioi euroko superabita izan zuen 2009ko laugarren hiruhilekoan, aurreko urteko aldi berean baino % 4,1 handiagoa. Estaldura-tasa% 145ekoa izan zen 2009ko laugarren hiruhilekoan eta 2009ko azken hiruhileko horretan, aldiz,% 159,9koa.\nEuropar Batasunerako esportazioek % 18,1 egin zuten behera; soilik Erresuma Batuak izan zituen datu positiboak: % 26,7ko hazkundea. Beherapen handienak Alemaniarako (-% 29,1), Belgikarako (-% 27,8), Italiarako (-% 21,4) edo Frantziarako (-% 15,4) esportazioek izan zuten; azken herrialde honen beherapena ez zen hain handia izan baina esportazioetan garrantzi handikoa izan zen. Kopuru handiak izan zituzten gainerako arloetan, honako datua azpimarratu behar da: Asiako Herrialde Industrializatu Berrietan (AHIB) hazkundeak eman ziren. Izan ere, herrialde multzo honako salmenta kopurua 12 aldiz handiagoa izan zen. Bestalde, Ameriketako Estatu Batuetako esportazioek behera egin zuten, % 28,9.\nEuropar Batasunetik etorritako inportazioek beherapen handia izan zuten: % 12,4. Alemaniatik(-% 26,6) eta Italiatik (-% 21,6) etorritakoek, besteak beste, nabarmen egin zuen behera, baina Belgikako inportazioek % 67,9 egin zuten gora.\nEuropar Batasunarekiko merkataritza-superabita txikitu egin zen: 2008ko azken hiruhilekoan 759,2 milioi eurokoa izan zen eta 2009ko aldi berean 508,1 milioi eurokoa. Ondorioz, estaldura-tasa % 8,8 murriztu zen.\n2009ko laugarren hiruhilekoko esportazioen bilakaerak eragin negatiboa izan zuen, batez ere bi muga-zerga hauen ondorioz: metalak eta horien manufakturak (-% 31,7) eta material elektrikoa(-% 23,3). Muga-zerga horiek batuta, 650 milioi euro baino gehiagoko beherapena izan zuten esportazioek aurreko urteko aldi beraren aldean. Gainerako muga-zerga nagusienei dagokienez, garraioko materialaren gorakada azpimarratu behar da (% 24,7). Singapurreko banketxe baten esportazioaren ondorioz eman zen gorakada hori.\nInportazioen artean, muga-zerga gehienetan izan ziren beherapenak; baina beherapen handienak izan zituztenak metalak eta horien manufakturak (-% 26,7) eta garraioko materiala (-% 52,1) izan ziren.\nArabako eta Gipuzkoako esportazioek behera egin zuten 2009ko laugarren hiruhilekoan, urte batetik besterako -% 20,0 eta -% 21,1 tasekin, hurrenez hurren. Bizkaiko esportazioek, alabaina, % 4,9 egin zuten gora aurreko urtearen aldean. Araban (-% 25,3) eman zen beherapen handiena inportazioetan, gero Bizkaian (-% 18,3) eta azkenik Gipuzkoan (-% 12,1).\n2009. urteko balantzea\n2009. urtean, Euskal AEko esportazioak 14.606,2 milioi eurokoak izan ziren, hau da, aurreko urtean baino % 26,6 gutxiago. Aldi berean, inportazio guztiek % 38,9 egin zuten behera. Fluxu bien ondorioz, esportazioek inportazioen aldean izan zuten estaldura-tasa ia 20 puntu handitu zen: 2008. urtean % 98,9koa izan zen eta 2009. urtean % 119,0koa. Horrela, 2009. urterako 2.328,3 milioi euroko suberabita sortu zen.\nProduktu ez-energetikoen saldoa aurreko urtekoa baino hobea izan zen: 5.289,1 milioi eurokoa (eta 2008. urtean 5.100,5 milioikoa). Hau da, produktu ez-energetikoen estaldura-tasa 26,2 igo zen: 2008an % 139,2koa izan zen eta 2009an % 165,4koa.\nEuskal AEko esportazioek eta inportazioek Estatukoek baino beherapen handiagoak izan zituzten. Estatuan, esportazioek % 15,9 egin zuten behera; baina Euskal AEn % 26,6. Inportazioekin antzekoa gertatu zen; Estatuan % 26,2 egin zuten behera eta EAEn % 38,9.\n2009. urtean, esportazioen beherapen handienak honakoetan eman ziren: metalak eta horien manufakturak (-% 39,6), material elektrikoa (-% 22,9) eta, hein txikiagoan izan bazen ere, garraioko materiala (-% 17,4). Hain zuzen, hiru muga-zerga hauek gure esportazio guztien % 70 dira.\n2009. urte osoan, esportazioetan beherapen txikiena izan zuen lurraldea Gipuzkoa izan zen(% 22,8ko beherapena urtean), gero Bizkaia (% 25,5) eta azkenik Araba (urtean % 32,8ko beherapena). Inportazioei dagokienez, hiru lurraldeetan eman ziren beherapen garrantzitsuak. Gipuzkoan eman zen beherapen txikiena (-31,5), gero Bizkaian (-40,6) eta azkenik Araban. Azken lurralde honek, bada, gure inportazioetako beherapen handiena izan zuen (-41,3).\nEuskal Estatistika Erakundea Donostia-San Sebastian kalea, 1. 01010 Vitoria-Gasteiz Tel.:+34-945-01 75 00 Faxa: +34-945-01 75 01 Helb. elek.: eustat@eustat.es Harremanetarako pertsona: Patxi Garrido Tel.:+34-945-01 75 13 Faxa:+34-945-01 75 01 Prentsa-oharrak Interneten: www.eustat.es Datu-bankua: www.eustat.eus/bancopx/euskara/indice.aspx


Kultura ekitaldiak sari izanda merkataritza bultzatuko dute - Aretxabaleta - Goiena.eus\nKultura ekitaldiak sari izanda merkataritza bultzatuko dute\nMirari Altube 2010-03-26 15:01\nEguaztenean aurkeztu eta gaurtik aurrera abian da 'Merkataritza kulturan blai' ekimena. Herriko merkataritza suspertzeko asmoarekin kulturarekin uztartu du Udalak, eta Kutxaren laguntza jaso du horretarako. 37 merkatarik egin dute bat proposamenarekin; besteak beste, opari-dendek, jantzi-dendek, iturgintzek eta ile-apaindegiek.\nGaur hasi eta urtea bukatu bitartean puntuak banatuko dituzte 37 denda horietan: 30 eta 50 euro arteko erosketagatik, 2 puntu; 50 eta 75 euro artekoagatik, 3 puntu; eta 75 eurotik gorakoagatik, 4 puntu. Horiek gero Arkupeko ikuskizunetarako eta zinema emanaldietarako sarrerengatik trukatu ahal izango dituzte herritarrek: umeendako ikuskizuna eta zinema komertziala, 8 puntu; zinekluba, 6 puntu; eta gainerako ikuskizunak, 4 puntu.\nHorrez gain, hiru hilabetean behin 40 euroko bi txartel zozketatuko dituzte, gero 37 denda horietan erabiltzeko. Eta Kutxak, berriz, beste zozketa bat egingo du erosketak Kutxaren txartelarekin ordaintzen dituztenen artean; bazkariak eta afariak zozketatuko ditu.


Makina-erremintako instalatzaileak eta mediku-laguntzaile bat behar dira | Mondraberri Arrasateko Ataria\nHasiera Albisteak Makina-erremintako instalatzaileak eta mediku-laguntzaile bat behar dira\nMakina-erremintako instalatzaileak eta mediku-laguntzaile bat behar dira\nMediku-laguntza behar da Gizarte Segurantzarekin elkarlanean diharduen mutuaren anbulatorioan. Eginkizunak: lan-istripuak izan dituzten langileei arreta ematea eta gaixotasun arruntagatiko bajen jarraipena egitea. Irunen lan egingo du, eta ondoren, Donostian, Beasainen, Eibarren eta Arrasaten lanpostu hutsak beteko ditu.\nEzinbestekoa da: Medikuntzako gradua edo lizentziatura (ez da beharrezkoa espezialitatea). Baloratu beharrekoa: gidabaimena eta ibilgailua edukitzea, bai eta euskara maila ertaina ere. Kontratu mugagabea: 39 ordu astean, astelehenetik ostiralera (8:00etatik 15:00etara hiru egun eta 8:00etatik 14:00etara eta 15:00etatik 18:00etara bi egun). Lanean berehala hasteko. Soldata: 46.000 € gordin urtean. Lan-eskaintza honen kodea Lanbiden: 162021009492.\nMakina-erremintako instalatzaile elektrikoak:\nMakina-erremintarako koadro elektrikoak egiteko eta makinaren instalazio elektrikoa egiteko gaitasuna duten langileak behar dira. Ezinbestekoa: gutxienez urtebeteko esperientzia izatea instalatzaile argiketari industrial bezala, tecn titulua. Instalazio elektriko eta automatikoak (gradu ertaina) edo tecn. Mantentze-lan elektronikoa (gradu ertaina) edo teknikoa (goi mailako gradu), Sistema elektroteknikoetan eta automatizatuena (goi mailako gradua).\nUrtebeterako kontratua eskaintzen da, lanaldi osokoa. Hitzarmenaren araberako soldata. Lan-eskaintza honen kodea Lanbiden: 162021005868.


Istoriolari: Pijama marradunaz jantzitako mutikoa\nEgilea: Momo ordua: 19:35\njune ulacia larrañaga 2015(e)ko azaroaren 30(a) 21:10\nEgia esan, liburu triste eta hunkigarri bat da. Hala ere, errealitatea nolakoa zen edo den aurkezkezten digu. Zuk esan duzun bezala, espero dut inorren inguruan hesirik ez agertzea.\nirati zubeldia 2015(e)ko abenduaren 2(a) 17:19\nniri iruditzen zait adin guztietarako izan daitekeelako.\nNiri gehien gustatu zaidan pasartea pijama marradunaz jartzitako mutikoa ezagutzen duenean izan da. Benetan polita iruditu zait\nnora eizagirre 2016(e)ko urtarrilaren 3(a) 11:11\nBarkatu Irati, baina ni ez nago zurekin ados. Liburu hau irakurtzeko, horri kopurua alde batera utzita, hamabi edo hamairu urte eduki behar direlako gauza guztiak zehatz eta mehatz ulertzeko. niri gustatu zaidan pasarterik politena zera da... Brunok leihotik kanpora zer ikusten duen azaltzen dagoenean, nik negar eta guzti egin nuen eta horrez gain bere arrebak nola lasaituarazten dion. HORI BAI UNKIGARRIA!


Prozesu Heterokronikoa eta ibilbide-orria (eta II) • ZUZEU\nProzesu Heterokronikoa eta ibilbide-orria (eta II) >\nProzesu heterokronikoa eta ibilbide orria (I)\nHonako galderak datozkit burura: zer da hobeto?; nor baino hobeto?, noiz baino hobeto?…Gure bizimodua ez da ingurumenarekin bateragarria, gure energia kontsumoa disparate hutsa da, Euskal Herriak elikagaietan eta energian erabateko menpekotasuna du… Hobeto bizitzea aldarrikapen nagusienetariko bat bilakatzen bada, ezkerreko independentista mugimenduak galdera askori erantzuna eman beharko dio. Esaterako, Suediako bizikalitatea lortzea adarrikagai bilakatzen bada, argi eduki behar dugu gurea bezalako herrian soilik lor litekeela hori, norabaiten bizkarretik, gu baino egoera okerragoan dauden herrien lepotik, alegia.\nBeste adibide bat, Somaliako piratek Bermeoko arrantzaleei eraso zietenean, NATOren babesa eskatu zuen EAJk. “Hobeto bizitzeko” leloa ezkerraren balio etiko eta berdinzaleen esparruetan ez badugu zorrotz kokatzen , hegemoniaren aldeko bidaia horretan naufragio suertatu ahal da.\nEuskal Errepublika behar dugu eredu patriarkala gainditzeko,gure gazteek alde egiteko beharra izan ez dezaten, etorri berriek harrera ona izan dezaten, langileon eskubideak euskal konstituzio baten bidez bermatuta gera daitezen, lurralde desmilitarizatua izateko…\nAliantza berriak jendarte eredua aldatu nahi dutenenagan aurkituko ditugu eta sorpresak ere egon daitezke. Agian indar-korrelazioa hobea izango da-eta uste ez dugun arloetan, aurreikusten ez ditugun eskualdeetan, oraindik irudikatu ez ditugun esparruetan.\nProzesu heterokronikoak taktika hegemonikoari osagarri sortzailea eman ahal dio eta bide batez Euskal Errepublikari izaera konfederala emateko aurrerapena izan, eskualdeen konfederazioa gure egoerari, izaerari , orografiari eta beharrei hoberen erantzuten dion eredua baita. Eta eskualdeen konfederazio kontzeptu hori azpimarratu nahi nuke, Euskal Errepublikaren egituraketa konfederalak ez baitu zertan egungo zatiketa administratiboan oinarri. Gehiago esango nuke, mendebaldeko hiru herrialdeetan hasitako balizko prozesu “homologatu” batek ziuraski ibilbide laburragoa izango luke askok uste dutena baino.\nData magikorik ez dago, hitzordu eraikitzaile bakarra ez dago, bideari ekin behar diogu inoren zain egon gabe, mugimenduarekin batera beste eragile eta pertsona guztiek berkokatzeko eta mugitzeko beharra izango dutelako.\nZiuraski ezker independentista luzaroan ez da indar hegemonikoa izango, baina ziur naiz aldaketaren motor nagusia izan behar dela, izango dela eta epe laburrean marko juridiko-politikoa aldatuko dugula. Euskal Errepublika abian da, izena duenak izana du.\nPatxi Azparren (Lizargorri taldeko kidea)\nProzesu Heterokronikoa eta Prozesu Heterokronikoa eta Prozesu Heterokronikoa eta


BioBilbao - Portal Cambio Climático de Bilbao - Portal Cambio Climático de Bilbao - Bilboko Udalaren nahia da herritarrak jabetu daitezela birziklatzeak duen garrantziaz Uztaila 2018 – BioBilbao – Portal Cambio Climático de Bilbao\nBilboko Udalak urteak daramatza edukiontziak jartzen Bilboko kaleetan, gero eta gehiago birziklatzea lortzeko asmoz. Era berean, laster jarriko dira uri osoan gai organikoetarako edukiontzi marroiak. Duela hamabost egun abian jarri zen beste zerbitzu bat herritarrek hondakinak birziklatu eta berriro erabili ahal izateko. Langilerik gabeko puntu garbi mugikorretan edo Bilbogarbi mugikorra deritzenetan, kalean edukiontzi aproposa ez […]\nBilboko Udalak abian jarri du herritarrek birziklatzeko eta hondakinak berriro erabili ahal izateko zerbitzu berria: langilerik gabeko puntu garbi mugikorra, Bilbogarbi mugikorra ere deitua. Puntu mugikor horietan kalean edukiontzi aproposa ez dutelako Bilbogarbietara eraman beharreko zenbait material bota ahalko dituzte herritarrek. Bilbogarbi mugikor hauetan material hauek bota ditzakete herritarrek: sakelako telefonoak, tabletak, musika-erreproduzitzaileak eta kargagailuak, pilak, […]\nHondakin organikoen bilketarako azken edukiontzioak udazkenean jarriko dira. Guztira, urian han eta hemen 1.500 edukiontzi marroi berri jartzen ari dira. Orain arte informazio-kanpaina egin eta edukiontziak jarri dira, halakorik ez zuten barrutietan (5. Barrutitik 8. Barrutira). Bihar hasiko da hondakin organikoak birziklatzeari buruzko informazio-kanpainaren azken fasea eta 1., 2., 3. eta 4. Barrutietako edukiontziak aldatzen […]


Abaituaren ametsaz — Eibar.ORG | Eibarko peoria\nHemen zaude: Hasiera / Blogak / Markos Zapiain / Abaituaren ametsaz\nmzap 2005/07/07 10:03\n1-Amets honen indarra neurtzeko, kontuan har bedi Juan Luis Zabalaren "Agur, Euzkadi"ko Julen Lamarain kutsatu eta berdina eginaraziko diola (148 or.). Lamarainen bizitzaren hainbat alde garrantzitsuren kausa izango da bestalde Saizarbitoriaren obra osoa, ez soilik amets hori: esate baterako, Gorbeiapeko sagasti batean Margak "titiak ikusi nahi dizkidazu?" galdetuko dio behin eta berriro, baita gerora ere makina bat aldiz, nahiz Lamarainek azkenik sekulan ikusi ez.\n2-Bestalde, oinetako beltz muturluzeek Abaituaren eta Zabalegiren bat egitea erakusten digute. Abaitua "Hamaika Pauso" idazten ari da Zabalegiren heriotzaz eta Saizarbitoriaren "Hamaika Pauso"ren irakurlea Abaitua eta Zabalegi azken batean zein berdinak diren ohartuko da. Abaitua, idatzi ahala, Zabalegirekin identifikatuko baita.\nAbaituaren Zabalegik, heriotzaren orduan, magnolia dotore bat izango du azken begiradaren sostengu: Abaituak Juliaren magnolia grandiflorari eginiko omenaldia. Hain zuzen, magnolia horixe besarkatuko du Abaituak hilko den egunean. Eta aurretik, ametsean hiltzeko orduan, Zabalegiren zapatak jantziko ditu.\nAbaituaren eta Otaegiren artean konfluentzia bat dago gizajotasunean; aldiz, "Pasaia blues"eko Marta eta Olatz bata bestea bilakatuko dira, are elkar zeharkatu eta bestelako erresumetan berpiztu.\n3-Abaituaren nortasuna eta ibilbidea aztertuta, ematen du ametseko ama ama ez ezik emetasun orokor baten ikur dela, edo biziaren beraren ikur: andreekin bereziki berekoi eta negargarri jokatu duen Abaituaren aurkako epaia litzateke ametsa, printzipio femeninoaren heriotza zigorra. Bestalde, amarengana proiektatzea zu hil nahia azkenaurreko urratsa da: ondoren zu zatoz, zerorrek barneratuko duzu suizidatu beharra, eta bide batez izorratzaile gaizto bat ere eramanez gero zurekin batera, finago.


Pisukideekin partekatutako sukaldea - IKEA\nSukalde egokia etxe partekatu baterako\nKNOXHULTAte eta tiraderadun armairu baxua100€\nHona hemen pisukide guztientzako lekua duen sukalde merkea; KNOXHULT-ek sukaldeko tresneria, plater eta mahai-tresnetarako lekua dauka eta etxeko pertsona bakoitzarentzako orgatxoek janaria gordetzeko tokia eskaintzen dute.\nLAGANSukaldeko aginte bakarreko txorrota20€\nUra aurreztu janaria prestatzen duzunean eta platerak garbitzean ura aurrezteko txorrota batekin: adibidez, LAGAN merkea eskaintzen dizugu.\nSukaldeko armairuetan apalategi gehiago nahi dituzu? Hori azkar eta erraz lortzen da VARIERA apalategi gehigarri merkearekin, platerak eta mahai-tresnak banatzen eta antolatzen laguntzen duena.\nEman denbora gutxiago mahai-tresna egokia bilatzen eta denbora gehiago jangelako gonbidatuekin hitz egiten: STÖDJA mahai-tresna erretilu merkeari esker, di-da batean aurkituko dituzu labanak, sardexkak, koilarak eta sukaldeko beste tresna batzuk.\nBanatu zure eta zure pisukideen janaria eta sukaldeko tresneria gurpildun orgatxoen laguntzarekin; horrela errazagoa izango da jakitea zein den zurea; gainera, sukaldera eraman dezakezu bazkaria prestatzeko momentua heltzen denean.\nIVAR armairuek janaria eta sukaldeko tresnak gordetzeko espazio zabala eskaintzen dute eta metalezko ateak oharrak jartzeko erabil daitezke. Klip magnetikoek supermerkaturako zerrenda, eginbeharrekoak eta beste gauza gehiago jartzen lagunduko digute.\nJangelako mahaiaren ondoan dagoen biltegiratze bertikalak olioak, ongailuak, errezeta-liburuak eta beste gauza gehiago erraz hartzeko aukera ematen du, eta SKÅDIS iltzezko taulak nahi duzun modura antolatzeko aukera eskaintzen duten osagarri asko ditu.\nAte eta tiraderadun armairu baxua180 cm\nAtedun hormako armairua120x75 cm\nA+ hozkailua/izozkailua194/109 l\nBitrozeramikazko plaka59x52 cm\n1 zulodun harraska46x40 cm\nAtedun armairua80x83 cm


Udalentzako izapide esklusiboa. udal baimena behar duten sailkatutako jardueren eremuan EAEko ingurumen-organoaren aurreko izapideak - Kutsaduraren prebentzioa, ingurumenaren ikuskaritza eta kontrola - Euskadi.eus\nUdalentzako izapide esklusiboa. udal baimena behar duten sailkatutako jardueren eremuan EAEko ingurumen-organoaren aurreko izapideak\nNeurri zuzentzaileak ezartzeko txostenaren eskaera, jarduerei alta eman, horiek aldatu edo berritzeko, sailkatutako jardueren udal lizentzia bideratzean\nTramitazio elektronikoa: IKSeeM\nJarduerari neurri zuzentzaileak ezartzeko txostena emateko udalaren eskaera\nAlegazioak (halakorik egonez gero).\nAlegazioei emandako erantzunak (halakorik egonez gero).\nLurzoruaren egoeraren ziurtagiria (lurzorua ez kutsatzeko eta kutsatutakoa garbitzekoa den otsailaren 4ko 1/2005 Legea.)\nAbeltzaintzako ustiategietako arau teknikoak, higieniko-sanitarioak eta ingurumenekoak ezartzen dituen irailaren 22ko 515/2009 Dekretuaren bigarren xedapen gehigarriaren ziurtagiria\nAdministrazio hidrauliko eskudunari txostena eskatu izanaren egiaztagiria (abeltzaintzako ustiategia 515/2009 Dekretuaren bigarren xedapen gehigarrian zehaztutako eremuren batean kokatuta egonez gero).\nEbazten duen organoa: Ingurumen Administrazioaren zuzendaria.\nEbazteko Epea: gehienez 15 egun.\nErrekurtsoa: Prozedura substantibo baten barruko izapide-egintza denez (udalaren jarduera sailkaturako udal-lizentzia jasotzea), txosten horretan desadostasunik egonez gero, sustatzaileak udalak prozedura amaitzeko emandako egintzaren kontra jarri beharko du errekurtsoa, hau da, jarduera-lizentziaren kontra.\nHarremanetarako telefono zenbakiak:\nArabako Bulegoa: 944 03 12 61\nBizkaiko Bulegoa: 944 03 12 61\nGipuzkoako Bulegoa: 943 02 28 36\nIngurumen-organoak txostena emandako jarduerari dagokion jakinarazpena (udal lizentzia ematea, jardueraren hasierako erantzukizunpeko aitorpena jasotzea, etab.)\nUdalak jarduera-lizentzia eman izanaren jakinarazpena\nUdalak jardueraren hasierako erantzukizunpeko aitorpena jaso izanaren jakinarazpena\nIngurumen-organoak neurri zuzentzaileak ezartzeko txostena emandako jarduera sailkatuei buruzko bestelako jakinarazpenak (titulartasun aldaketak, hirigintza-lizentziak ematea, etab.).\nJakinarazpen mota: Ez du ingurumen-organoaren ebazpenik behar.\nOrgano hartzailea: Ingurumen Administrazioaren Zuzendaritza.\nIngurumen-organoak ezarritako neurri zuzentzaileetatik salbuesteko eskaera\nNeurri zuzentzaileetatik salbuesteko eskaera\nEskatutako neurritik salbuesteko justifikazio teniko-juridikoa\nEbazteko epea: Gehienez hiru hilabete, ingurumen-organoak eskaera jaso duenetik.\nAdministrazio-isiltasunaren ondorioak: ezespena.\nErrekurtsoak: egintza eman duen organoaren aurrean edo haren goragokoaren aurrean aurkeztu ahal izango da gora jotzeko errekurtsoa\nIngurumen Administrazioaren zuzendaria (Lakuan): 945 01 98 03\nJarduera sailkaturako udal lizentziaren izapidetzean, neurri zuzentzaileak ezartzeko txostena eskatzeko prozedurarekin lotutako kontsultak\nAtxikitutako dokumentazio teknikoa (baldin badago).\nEbazteko epea: Gehienez hiru hilabete.\nAzken aldaketako data: 2015/04/13


Udaleko euskara zerbitzuak kudeatzen dituen diru laguntzak emateko oinarri arautzaileak eta 2014ko deialdia argitaratu dira. — Oñatiko udala\nUdaleko euskara zerbitzuak kudeatzen dituen diru laguntzak emateko oinarri arautzaileak eta 2014ko deialdia argitaratu dira.\nWeb orriak eta errotulazioa euskaraz egitea eta Udako ikastaroetan euskara hutsezko kurtsoetan parte hartzea diruz laguntzen dira.\nUdaleko beste departamentu batzuek egin duten bezala euskara zerbitzuak ere kudeatzen dituen diru laguntzen oinarri arautzaile bateratua prestatu eta kaleratu du. Bi dira nagusiki, euskararen erabilera sustatze aldera udal departamentu honek diruz babesten dituen programak: hizkuntza paisaiarekin lotutakoa bata eta formakuntza arloan, euskararen aldeko hautua egitea bestea.\nHala, errotuluak, irudi korporatiboa eta web gunea euskaraz jartzen dituzten entitateek udalaren diru laguntza eskatu dezakete, eta Udako euskal Unibertsitatearen, Euskal Herriko Unibertsitatearen edota Hik Hasiren euskara hutsezko ikastaroetan parte hartzen duten herritarrek ere, udalaren diru laguntza eskatu dezakete. Errotulazioa eta web guneak euskaratzeko programarako, 1500 €ko partida izango da aurten eta udako ikastaroak euskaraz egiteko berriz, 800 €.\nErrotuluak, irudi korporatiboa edota web gunea euskaraz jartzen duten entitateek, urte akabera bitartean izango dute udalaren diru laguntza eskatzeko aukera. Eskaera, Oñatin helbide fiskala duten pertsona fisiko edo juridikoek eta bere jarduera ekonomikoa Oñatin dauden lokaletan egiten dutenek ere aurkeztu dezakete. Programa honetatik kanpo geratzen dira ordea, euskara normalizatzea helburu duten entitateak, hau da, euskara elkarte, euskaltegi, ikastola eta entitate publikoak eta baita, 50 langiletik gora duten enpresa edo entitate handiak ere.\nUdako euskal unibertsitatean parte hartzen duten herritarrek aldiz, egindako ikastaroa bukatu eta hurrengo hilabetean aurkeztu beharko dute diru laguntza eskabidea. Oinarrizko bi baldintza betez gero beti ere: Oñatin erroldatuta egotea eta ikasle edo langabetua izatea.\nKasu guztietan, eskaerak, udal bulegoetan egin behar dira.


“Gazteak indarkeria matxista aurre egiten” III. Lehiaketaren sariak banatzen ditugu – medicusmundigipuzkoa.org\n“Instagramers” eta epaileen epaitzaren ondoren, “Gazteak indarkeria matxista aurre egiten” deituriko III. Lehiaketaren sariak banatu ditugu. Mugak zeharkatzen dituen lehiaketa honek nerabeak eta gazteak biolentzia matxista aurkezten dituzten espresio guztien eta hauek iraunarazten dituzten kausen aurkako borrokan mugiaraztea eta inplikatzea du helburu.\nHirugarren edizio honetan, lehiaketaren gaia pertsonen (oro har, emakumeen) sexualitatearen esparruan errespetagarriak diren jarreren sustapenera bideratuta egon da. Era berean eta nobedade bezala, Instagram sare sozialaren bitartez gauzatu izan da, zeinetan parte hartu nahi zuten pertsonek erlazio amoretsuetan errespetagarriak diren espresio edo jarrera positiboak aurkezten den post bat publikatu behar zuten, #NoesnoEdonon eta #NoesnoEverywhere hashtag-rekin.\nEpaileek irabazletzat Ander Santamarta aukeratu zuten, modu honetan, lehen saria irabaziz. Bestalde, Mikel Aristuk bigarren saria irabazi du, like gehiago dituen posta igo izan zuelako. Zorionak mutilak!!!


homofobia • ZUZEU\nHomofobia gure lurraldetik kanpo: errealitate gogorra - Jakina da LGTB kolektiboak erasoak eta bazterketa jasan behar izaten dituela. Baina gure lurraldetik kanpo, badira egoera askoz latzagoa suerta...\nEnpresa baten aurkako kereila tramitera onartua, homofobia kasu batengatik\nEpaileak “delitu” zantzuak sumatu ditu Garner KG enpresako zuzendaritzako bi kideren jarreretan. “Lankide bat homosexuala dela esatea ez da iraingarria, gaixo deitzea eta arrazoi horregatik ...\n40 urteko borroka askatasunaren alde\nStonewall-eko (New York, EEUU) gertakarien harira jaio zen Gay harrotasun eguna, duela lau hamarkada. 1969ko New Yorken homosexualak eta transexualak esetsita zeuden. Ohikoa zen poliziak gobernuar...


Modako izenak Gipuzkoan XVI. mendean Sustatu.eus - Teknologia albisteak\n2011-12-22 : 09:12\nGure gizartea noraino aldatu den ikusteko, horra gure arbasoei zer izen jartzen zizkieten gurasoek edo izena jartzeko ahalmena zutenek XVI mendean Gipuzkoan. Eskuragarri dauden datuen gainean egin da azterketa, eta, horregatik, hainbat herritako datuak falta dira. Hala ere, Gipuzkoako eskualde guztiak daude ordezkatuta eta beraz, ez dirudi datu gehiago eskuartean izateak emaitzak erabat aldatuko lituzkeenik.\nHas gaitezen neskengandik. Nesken artean izenik erabiliena Maria zen garai hartan, nesken % 37ri jartzen zitzaion, izen elkartuak (Maria Ana, Maria Perez...) kontuan hartu gabe. Bigarren izen aukeratuena Catalina zen (% 13,2) eta hirugarrena Magdalena (% 8,2).\nMaria (% 37)\nCatalina (% 13,2)\nMagdalena (% 8,2)\nAna (% 5,9)\nMarina (% 3,8)\nFrancisca (% 3,3)\nGracia (% 3)\nDominga (% 2,3)\nIsabel (% 2,2)\nMaria Joanes (% 1,5)\nMutilei dagokienez, Joan izena jartzen zen gehien, % 28,4 hain zuzen (Juan, Joanes, Juanes eta aldaera guztiak kontuan hartuta). Bigarren tokian Domingo zegoen (% 11,5) eta hirugarrenean Martin (%10,5)\nJoan (% 28,4)\nDomingo (% 11,5)\nMartin (% 10,5)\nPedro (% 9,7)\nMiguel (% 5,9)\nFrancisco (% 5,2)\nAndres (% 2,8)\nSebastian (% 1,7)\nCristobal (% 1,2)\nEsteban (% 1,2)\nGehien jartzen zirenetatik urrun egon arren, euskal tradiziozko izen batzuk oraindik indarrean zeuden Gipuzkoako zenbait eskualdeetan, adibidez: Txaria (Antzuola, Bergara), Mari Gabon (Oï¿½ati, Segura, Soraluze, Bergara, Deba, Eskoriatza, Legazpi), Gerazia (Oï¿½ati), Maria Arroiz (Oiartzun), Maria Erroiz (Berastegi), Maria Erroz (Amezketa), Maria Jakue (Mutriku, Segura), Maria Perisko (Oï¿½ati), Mari Arano (Hondarribia, Amezketa), Mari Churdin (Oï¿½ati), Maria Urdin (Oï¿½ati), Maria Otxanda (Arrasate), Mari Ozenda (Oï¿½ati), Madalentxo (Segura), Mari Joantxo (Ormaiztegi), Ana Aiuzuri (Donostia), Liliosa (Azpeitia), Mari Usoa (Alegia), Maria Balda (Arrasate), Maria Izaskun (Segura), Otsoza (Amezketa), Martin Arano (Hondarribia, Mutriku, Orio), Pazko (Aduna, Asteasu, Zarautz, Zizurkil), Nafarra (Berastegi, Oï¿½ati), Juan Gabon (Arrasate), Matxin (Antzuola, Bergara, Eskoriatza, Usurbil), Martingot (Pasai San Pedro), Txomin (Bergara, Berastegi, Deba, Hernialde), Txomingo (Berastegi), Eneko (Zizurkil), Iniko (Arrasate), Juan Zuri (Soraluze), Erramus (Oï¿½ati, Orio), Martikot (Hondarribia), Peruski (Berastegi), Txoantxo (Eskoriatza), eta beste izen txikigarriak (Matxiniko, Juaniko, Joanetxo, Martingo, Mariatxo...) eta euskal tradiziozkoak omen diren femeinizazioak, hala nola: Joaneiza, Martiza, Periza, Lopeiza, Migeleiza...\n2011-12-22 : 10:23\nAupa. Zorionak artikuluagatik, oso interesgarria iruditzen zait eta. Ematen diren datuak zein lanetik atera diren jakin nahi nuke, testu luzeago baten zatia edo laburpena dela ematen du eta.\nBestalde informazio iturria zein izan den jakitea ere interesgarria litzateke (niretzat behintzat) edo lan osoaren erreferentzia, bertan iturriak zehaztuta egongo bait dira.\nPortzierto, gaia atera denez, Donostiako Gotzaindegiko Elizbarrutiko Artxibo Historikoa linean erabilgarri dagoela gogoratu nahi dut: http://mendezmende.org/eu/partidas/\nPortzierto, martxoan eman nuen tailertxo baten arira, erronka txiki bat jartzen diet iruzkin hau irakurtzen dutenei: Aipatutako Artxibo Historikoaren webgunearen bitartez, Pio Baroja donostiarraren bataio-agiria lortzea eta bere gurasoek zein izen zuten aurkitzea. Nola deitzen ziren?\nGero euskarazko Wikipedian Pio Baroja Nessi-ren jaiotsa data ondo dagoen egiaztatzea eta gurasoen izenak ere ondo dauden egiaztatzea gomendagarria da, Wikipedia denok bait gara :-)\n2011-12-28 : 10:49\nKaixo. Pozten naiz gaia norbaitentzat interesgarria dela irakurtzean.\nArtikulutxo honetan ematen diren datuak neuk landutakoak dira eta, momentuz, ez dago artikulu luzeagorik. Beraz, iturria, oraingoz behintzat, sustatu.com da. Esan dezagun beste azterketa zabalago baten "spin-off" bat dela, egunen batean burutzea espero dudan azterketa baten zati bat baino ez.\nNire ustez, interesgarriena tradiziozko euskal izenen atala da, eta nola zenbait eskualdeetan, Debagoienean, esaterako, tradiziozko izen horiek zer nolako bizitasuna zuten artean.\nCorpusa, zuk ondo ondorioztatu duzunez, gotzaindegiaren datu basea da. Eta lan prozedura: pazientzia.\n2012-01-03 : 17:21\nAlbiste honi tiraka eta Igartubeitiko Interpretazio zentroan ikusgai dagoen "1630. Igartubeitiko biztanleak" izeneko ikusentzunezko baterako Alberto Santana historigileak egindako ikerketaren arabera, baieztatu dezakegu garai hartan modan zeuden izenak horiek zirela. Ezkio-Itsason, esaterako Domingo dexente ziren, Domingo Arregi, Igartubeitiko baserritarra, Domingo Aranburu apaiza eta Domingo Irizar kapitaina.\nMartin Basagasti, ikazkina eta Martintxo Arregi haurra.\nEmakumeen izenei erreparatuz, Ana Igartua zen Igartubeitiko etxekoandrea; Kattalin, Anaren alaba eta Domingo Arregiren emaztea eta Maria Salete errotariaren alarguna.\nOndorengo loturan kontatzen dute beraien bizimodua pertsonai hauetako batzuk:


Utzi erantzuna\tEz dakigu egia ote den, baina zurrumurruek diote Jennifer Lopezek engainuen aurkako neurriak hartzea erabaki duela.\nSarrera hau Abeslari gazteak, Pertsonaia ezagunak argitaratua izan zen bikoteak, casper smart, Jennifer Lopez, txutxumutxuak etiketekin - 9 Uztaila, 2012 - idatzia.\tJennifer Lopez, mutil-lagunaren esanetara\nUtzi erantzuna\tArgazkia: FameFlynet Pictures\nSarrera hau Pertsonaia ezagunak argitaratua izan zen abeslaria, bideoklipa, bikoteak, Jennifer Lopez etiketekin - 31 Martxoa, 2012 - idatzia.\t2012ko banatzeak\nUtzi erantzuna\t2012a hasi besterik ez da egin eta bikote ospetsu andana banatu da dagoeneko. Joan den urtea baino okerragoa izango al da hau bikoteentzat?\nSarrera hau Pertsonaia ezagunak argitaratua izan zen Avril Lavigne, banatze, dibortzio, heidi klum, Jennifer Lopez, Johnny Deep, Katy Perry, Marc Anthony, seal, Vanessa Paradis etiketekin - 23 Urtarrila, 2012 - idatzia.\tNor da munduko emakumerik ederrena?\nUtzi erantzuna\tBada, People aldizkariaren arabera, bihurgunez beteriko emakume beltzaran bat gailendu da mundu osoko pertsona ederren zerrendan: Jennifer Lopez!\nSarrera hau Pertsonaia ezagunak argitaratua izan zen Jennifer Lopez etiketekin - 15 Apirila, 2011 - idatzia.\tTxutxumutxuen bloga da hau eta aktore, abeslari zein bestelako pertsonaia ezagunei buruzko azken berriak aurkituko dituzu hemen!!


AVIC :: Ongi etorria\nAVIC INGENIARITZA ETA AHOLKULARITZA ENPRESEN EUSKAL ELKARTEA da, 1983. urtean sortua. Zerbitzu Aurreratuen sektoreko 30 enpresa baino gehiago biltzen ditu, guztien artean 7.300tik gora profesional. Bere urteko fakturazio orokorra 780 milioi euro ingurukoa da, eta nazioarteko negozioa % 50koa.\nAVICen xedea funtsean enpresa kideak ordezkatzea da, eta, oro har, Euskadiko ingeniaritza eta aholkularitzaren sektorea ordezkatzea, enpresen bikaintasunaren alde lan eginez. Bere ikuspegia sektorearen barruan enpresen garapen berritzailerako eta teknologikorako erreferentzia bat izatea da, lankidetzaren, eraginkortasunaren eta enpresa-etikaren printzipioetan oinarriturik.\nIngeniaritza eta aholkularitza (I+C ere deitua) zerbitzuen enpresen interesak sustatzea, babestea eta ordezkatzea\nSektoreari edo enpresa kideei eragiten dieten arazoak konpontzen aktiboki jardutea, sektoreko politikaka koordinatuz.\nI+C enpresak elkartzea eta elkarlana sendotzea.\nEuskadin garapen teknologikoa sustatzea, ingeniaritza eta aholkularitza jarduerak hori lortzeko duen garrantzia jakitera emanez.\nEnpresa kideen presentzia eta jarduera bultzatzea, euren zerbitzuak gauzatzen direneko edo gauzatu daitezkeeneko arlo guztietan, hirugarrenen aurrean gaitasun profesional eta etikoa handitzen laguntzen dielarik.\nBezeroei ahalik arreta eta zerbitzu onena eskaintzea bultzatzea, erantzukizunaren eta izen onaren bidez enpresa kideen irudia hobetzeko.\nElkarteko kideen artean sor daitezkeen gatazketan bitartekaria izatea.\nAVICeko lehendakariaren agurra\nOngi etorri AVICera, Ingeniaritza eta Aholkularitza Enpresen Euskal Elkartera. Atsegin handiz agurtzen zaitut, 1983. urtean sortu zen erakunde honekiko interesa adierazi baituzu.\nGure web gunea arakatzerakoan ikusiko duzu AVICek ingeniaritza (zibila, industria, ingurumena) eta aholkularitza (estrategikoa, korporatiboa, teknologikoa) enpresak biltzen dituela. Proiektu komun batean identifikatzen den aniztasun horri esker, AVIC Euskadin ezagutzaren industriaren erreferentzia puntu bihurtu ahal izan da.\nZiurgabetasun aldi honetan, AVICek jarraituko du ingeniaritza eta aholkularitza enpresen interesak defendatzen, zerbitzuak eskaintzen eta enpresa kideen, eta oro har Zerbitzu Aurreratuen sektorearen, lehiakortasunaren hobekuntzarako baldintza egokiak sortzen. Hemendik epe laburrera hainbat erronka dauzkagu. Lehenik eta behin, AVIC instituzioen aurrean nabariago izan dadin lan egingo dugu.\nAVICen empresen arteko kooperaketa eta elkarlana lantzen jarraitzea da gure asmoa, baita entitate publiko eta pribatuekin. Honetaz gain, gure bazkideei kalitatezko zerbitzuak eskaintzeko saiatzen gara. Esandako guztia, beti elkartean dugun Kode Deontologikoa erreferentzi bezala harturik.\nIngeniaritza eta aholkularitza enpresa guztiei dei egiten diet elkartze-proiektu honetan parte har dezaten, guztiok elkarrekin krisialditik indarturik irten ahal izateko. AVICen izenean gure web gunera egindako bisita eskertzen dizut, gu hobeto ezagutzeko lagungarria izan zaizulakoan.


2018 urt 25 Kirola\nBi estropadak Pasai Donibanen izango dira, eta Gipuzkoako Batel Ligako bigarren eta hirugarren jardunaldiak osatuko dituzte horrela. Larunbatekoa 16:00etan hasiko da, eta igandekoa 10:00etan. Ligak...\n2018 urt 10 Kirola\nHastera doa Gipuzkoako Batel Liga, eta datorren igandean izango da estraineko estropada, 10:30ean, Trintxerpen. Zumaiak 11 batel aurkeztuko ditu aurtengo ligan, eta horrek gauza bat esan nahi du: a...\n2017 abe 17 Kirola\n2018ko maiatzaren 18an izango dira gure klubeko zuzendaritza berria aukeratzeko hauteskundeak. Hala erabaki zuen atzo bazkideen ezohiko batzarrak. Berez, hauteskundeak datorren urteko irailean zire...\n2017 abu 15 Kirola\nIgandean jokatu zen Hondarribian KAE 1 ligako azken-hirugarren estropada, eta Zumaia bosgarren izan zen, Donostiarra, Isuntza, Zarautz eta Deusturen atzetik. Hirugarren eta azken txandan hirugarren...\n2017 abu 07 None\nPlentziako bandera jokatu dute asteburuan gure arraunlariek, eta larunbatean seigarren izan baziren ere, igandean bigarren egitea lortu zuten. Bigarren txandan aritu zen Telmo Deun herenegun, eta i...\n2017 uzt 15 None\nLan ederra egin dute gure arraunlariek gaur Orion, hirugarren izan direlako bertako erlojupekoan, KAE 1 ligako zazpigarren estropadan. Sailkapen nagusian hirugarren lekura egin dute jauzia, gainera...\n2017 uzt 10 Kirola\nJoan da beste asteburu bat KAE 1 ligan, eta albiste nagusia da Zumaiarentzat ohorezko txandan jarraitzen duela. Nahiz eta larunbatean leku hori galdu egin zuen Zarautzen mesedetan, seigarren egin e...\n2017 uzt 07 Kirola\nBi estropada izango dituzte gure arraunlariek asteburuan KAE 1 ligan. Bihar larunbata, Donostian, 17:0oetatik aurrera, bosgarren jardunaldia izango dute, eta gureak azkeneko txandan ariko dira, Don...\nZozketak baditu saridunak\n2017 uzt 04 None\nAzaldu dira zozketako garaileak: 1. otarra Ana Barrenari egokitu zaio (0619 zenbakia), eta 2. otarra Bosko Garitanori (1181 zenbakia). ZORIONAK BIEI!! ON EGIN!!\n2017 eka 25 None\nSailkapen nagusian laugarren jarraitzen dute gure arraunlariek. Hurrengo estropada Zumaian izango dugu, datorren igandean, 12:00etan (ibaian, eta erlojuaren aurka). http://www.liga-arc.com/eu/regat...\n2017 eka 24 None


Udalak ez du auzo-bilerarik antolatuko, baina kexak eta proposamenak egiteko kanal berriak zabaldu ditu - etakitto.eus\nUdalak ez du auzo-bilerarik antolatuko, baina kexak eta proposamenak egiteko kanal berriak zabaldu ditu\nETA KITTO 2020, Aza 09\nPandemiaren ondorioz eta kutsatze-fokuak saiheste aldera, Eibarko Udalak ez du aurrez-aurreko auzo-bilerarik antolatuko aurten. Hala ere, herritarrek beraien auzoari buruzko kexak, iradokizunak edo eskabideak egin ahal izango dituzte gaurtik hasita eta azaroaren 27ra arte. Herritarrek kexak, galderak eta proposamenak aurkezteko aukera izan dezaten, Udalak hainbat kanal zabaldu ditu: Pegorara 943708400 telefono zenbakira deitu, Pegoran idazki bat erregistratu edo, bestela, alkatetza@eibar.eus helbidera idatzi daiteke. Horrez gain, auzozainari helarazi ahal zaio. Edo, bestela, udal webguneraren “Abisuak, kexak eta iradokizunak” atalaren bidez idatzi edo mugikorraren aplikazio bidez bidali daiteke.\nKexa, proposamen edo iradokizunarekin batera, ekarpena egiten duenak honako datu hauek adierazi beharko ditu: izen-abizenak, posta-helbidea edota idazkian aipatzen den auzoa; pertsonari erantzun ahal izateko modu bat; eta ekarpena 2020ko auzo-bileren testuinguruaren barruan kokatzen dela.\nHerritarren eskura jarri dituzten bideen berri emateko, Udalak bando bat jarriko du pegora guztietan.\n« Kirol instalazioak erabiltzen dituzten abonatu edo erabiltzaileentzat arau berriak ezarri ditu Udal Kirol Patronatuak Isolamenduaren inguruan aritu du Ana Galarraga “Koronabirusaren gakoak” bere atalean »


Municheko kontubernioa | Historia | Xuletas, chuletas para exámenes, apuntes y trabajos\nEscrito el 12 de Agosto de 2016 en vasco con un tamaño de 6,7 KB\n7. Gaia. Testu-iruzkina. MUNICHEKO KONGRESUAREN ERABAKI POLITIKOA. 1962\nAurrean dugun testua 1962ko ekainean Munichen ospatutako Europako Mugimenduaren IV. Kongresuan frankismoaren aurkako oposizioko 118 kidek sinatutako azken adierazpena da. Beraz, lehen mailako testu publikoa da, izaera politikokoa. Egileen artean Salvador de Madariaga eta Gil Robles nabarmendu ziren. Testua Alvarez de Mirandak (Municheko kongresuko kide) 1985ean argitaratutako Del “Contubernio de Munich” al consenso liburutik hartua da.\nTestua Francoren diktaduraren garaian kokatzen da, garapenaren aldiaren hasieran hain zuzen ere. 1957an egoera ekonomiko larriak Franco gobernua aldatzera behartu zuen. Opus Deiko teknokratek autarkiarekin amaitu zuten. Ekonomia-garapenarekin batera berrikuntza politikoa sustatu zuten, administrazioa, legedia eta erakundeak modernizatzeko. Gizarte-ongizatea hobetu nahi zuten, baina erregimenaren izaera totalitarioa aldatu gabe. Aldaketa ekonomiko eta sozialekin batera oposizioko gizarte-mugimenduak sortu ziren. Gune nagusia langile mugimendua zen. Asturiasen, Euskal Herrian, Katalunian eta Madrilen greba ugari egin zituzten, debekatuta egon arren. Sortu berriko Langile Komisioak (CCOO)\nsindikatu bertikalean infiltratzen ziren. Unibertsitateko ikasleek ere askatasun demokratikoak eskatzen zituzten.Hiri handietako auzo herrikoietan auzo-mugimendua garatu zen, bizi-baldintza hobeak aldarrikatzeko, eta Elizaren sektore batzuk ere diktaduraren aurka aritu ziren (JOC, HOAC, apaiz gazteak). Alderdi politiko klandestinoen artean PCEk zuen indarrik handiena.\n1962ko otsailean Espainiak Europako Ekonomia Erkidegoan sartzeko eskaera egin zuen. 50. Hamarkadan lortua zuen hasierako nazioarteko bakartzetik ateratzea (1953an Vatikanoarekin konkordatua eta AEBrekin Madrilgo ituna sinatu zituen, eta 1955ean NBEn onartua izan zen). Hurrengo pausua 1957an sortutako Europako Ekonomia Erkidegoan sartzea zen, baina ezezkoa jaso zuen, erregimen demokratikoa ez izateagatik. Eskaera honen harira, Munichen 1962ko ekainean ospatutako Europako Mugimenduaren IV. Kongresuan frankismoaren aurkako oposizioa gonbidatu zuten. Kongresura Espainiako 118 pertsona bertaratu ziren, oposizio klandestinoa zein erregimeneko disidenteak (monarkiko liberalak, demokrata-kristauak, sozialdemokratak, sozialistak, euskal nazionalistak eta nazionalista katalanak), komunistak izan ezik. Bi batzordetan aritu ziren: Espainiatik etorritako 80 lagun alde batetik, Gil Robles monarkikoak zuzenduta, eta erbesteko 38 bestetik, Salvador de Madariaga errepublikar moderatua buru. Kongresuaren bukaeran denek batera adostutako adierazpenean Espainiak Europako erakundeetan sartzeko bete beharreko baldintzak zehaztu zituzten.\nHori da hain zuzen aurrean dugun testuaren edukia: Espainiak Europan sartzeko bete beharreko oinarrizko baldintza demokratikoak, hala nola, erakunde demokratikoak, eskubide eta askatasunak, sindikatu- zein greba-askatasuna, aniztasun politikoa. Sinatzaileen arabera “espainiar gehien-gehienekbilakaera hori gauzatzea nahi dute”. 1. Puntuan “herritarrak benetan ordezkatzen dituzten erakunde demokratikoak ezartzea” eskatzen dute, Francok ezarritako Demokrazia Organikoa ez baitzen demokratikoa (Gorteetako prokuradoreak ez ziren demokratikoki hautatuak izaten, eta ez zuten egiazko botere legegilerik). 2. Puntuan berriro agertzen da “benetan” hitza, Espainiarren Foruan zehazten ziren eskubideak ez baitziren benetakoak. Adierazpen askatasuna bermatzeko “zentsura kentzea” eskatzen zuten. 3. Puntua nazionalisten eskaera da: erkidego naturalak kontuan hartzea, Francok hasieratik ezabatu zituelako Euskadik eta Kataluniak eratutako autonomiak. Azken bi puntuetan sindikatu- zein greba-askatasuna eta “alderdi politikoak antolatzeko aukera” eskatzen da. Frankismoak, estatu totalitario guztien antzera, sindikatu eta alderdi bakarra, Mugimenduarenak, onartzen zituen.\nKongresua amaitzean, Salvador de Madariagak, itxaropentsu, zera esan zuen: “Gaur, Gerra Zibila amaitu da”. Baina erregimenak gogor erantzun zuen Munichen egindako salaketa honi. Mugimenduko prentsak kanpaina bat antolatu zuen, Municheko “kontubernioa”, hots, hitzarmen maltzurra, desprestigiatzeko. Erregimenaren aurkako azpijokoa zela adierazi zuten eta sinatu zutenei “traidoreak” eta “Espainiaren etsai, masoien eta marxisten lagun” izatea leporatu zieten. Horietako batzuk, itzultzean, kartzelaratuak edo deserriratuak izan ziren. Errepresioa areagotu zen (1963an, Ordena Publikorako Auzitegia eratu zen, delitu politikoak epaitzeko). Arestian esan dugun bezala, Espainia ez zuten Europako Ekonomia Erkidegoan onartu, baina 1970ean Lehentasunezko merkataritza akordioa sinatu zuen. Oposizioa garatzen joan zen eta 70. Hamarkadan, erregimen gainbeherarekin batera, indartu zen, baina frankismoa ez zen desagertu Francoren heriotza arte.\nAlemaniako Munich hirian egindako Europako Mugimendu Biltzarrean adostutako hitzarmen politikoa Testu iruzkina eginda Municheko europako mugimenduaren kongresuan hartutako erabakia Muni Municheko kongresuaren erabaki politikoa Historia testu iruzkina eginda Alemaniako Munich hirian egindako Europako Mugimendu Biltzarrean adostutako hitzarmen politikoa 19. Testu iruzkina Municheko kongresua


KSIak Euskadin BDCC\nKEB Kulturaren Euskal Behatokiak egiten duen sailkapenetik abiatuta, Euskadiko KSI Kultura eta Sormen Industriak osatzen dituzten azpisektore eta jarduerak honela definitu eta multzokatu dira:\nKSI SEKTOREKO ZIFRAK\nAzken datuen arabera, EAEko enpresen %10,25 dira KSIak, eta enplegu totalaren %5,29.\nOro har, mikroenpresek osatzen dute batez ere sektorea, enpresako %2,99 enpleguko batez besteko ratioarekin (ratio orokorra 5,52 da EAEn).\nSormen Industrien kasuan indartu egiten da faktore hori, enpresako %2,2 enpleguraino jaisten den ratioarekin. Kultura Industrietan enpresako %4,16 enplegu da ratioa.\nEAE 157.358 enpresak\nKSIak 16.122 enpresak\nEAE 911.267 enpleguak\nKSIak 48.161 enpleguak\nJEGID Jarduera Ekonomikoen Gidazerrendatik lortutako datuak 2019.\nKulturaren Euskal Behatokiak Arteei eta Kultura Industriei buruzko Estatistika Eragiketa bat egiten du, eta eragiketa horren azken edizioari (2017), Sormen Industrien eragiketa gehitu zaio.\nEUSKADIKO KSIEN SEKTOREEN PISU ERLATIBOA, FAKTURAZIOAREN, LANGILE-KOPURUAREN ETA AGENTE-KOPURUAREN ARABERA\nAZPISEKTORE BAKOITZAK FAKTURAZIOAREN, ENPLEGUEN ETA ENPRESA KOPURUAREN GUZTIZKORA ZER EKARPEN EGITEN DUEN AZTERTUZ GERO, PISU ERLATIBOA NAHIKO BANATUTA DAGOELA IKUSTEN DUGU.\nArte eszenikoak -agenteen kopuruan nabarmenduz- eta publizitatea dira salbuespen bakarrak, publizitateak langileen kopuruan eta negozio bolumenean pisu erlatibo handia duelarik. Halere, ezin dugu esan azpisektore bat dagoenik gainerako azpisektoreen gainetik. Hori horrela, nolabaiteko oreka dago azpisektore guztien artean, aukeragune gehiago eskainiz sinergiak garatzeko posibilitaterik izanez gero.\nEstatistika bidez egindako irakurketa kuantitatiboaz haratago, Kulturaren Euskal Behatokiak berak zenbait txosten kualitatibo ditu, euskal kultura- eta sormen-sektorea hobeto ezagutzen lagundu ahalko digutenak.\nKulturaren Euskal Behatokiaren helburua euskal kulturaren errealitatea, haren sektoreak eta gizarte-eskaerak aztertzea da\nGainera Kultura eta Hizkuntza Politika Saila argitalpen bat editatu du 2020an, "KSIak Euskadin", zeinean denbora-ibilbide bat egiten den KSI estrategietako hasierako garaietatik gaur egun arte, etorkizunean aurreikusitako garapenak barne.\nEZAGUTU + BDCC-REN ZERBITZUEI BURUZ


2020-05-19 - Urola Kostako Hitza : Urola Kostako Hitza\nAmaitu dira Bulego musika taldeak ekainaren 20an Azkoitian eskainiko duen kontzerturako sarrerak\nMaiatzaren 15ean jarri zituen salgai Azkoitiko musika taldeak Oteiza pilotalekuetan eskainiko duen emanaldirako sarrerak, eta gaur, hilak 19, arratsalderako guztiak agortu dira. Pozik agertu dira Bulegoko musikariak, eta esker mezuak bidali dizkiete herritarrei.\nBihartik ostiralera bitartean maskarak banatuko ditu Azpeitiko Udalak\nJoan zen astean maskara eskuratzerik izan ez zuten herritarrek bihar, etzi eta etzidamu jaso ahalko dituzte. Boluntarioek 18:30etik 20:30era egingo dute banaketa, herriko hainbat auzotan jarriko dituzten hamalau postuetan. Udalak jakinarazi duenez, dagoeneko herritarren erdiek baino gehiagok jaso dituzte udalak erositako maskara berrerabilgarriak.\nAzkoitiko Tekla guneko etxebizitzen eraikitze lanak Altuna y Uria enpresari esleitu dizkio Visesak\nFloreagako Tekla gunean egitekoak diren etxebizitzen eraikitze lanak Altuna y Uria eraikuntza enpresari esleitu dizkio Visesa Sozietate Publikoak. Idiakez Ederra eraikina lizitazio prozesua ere etenda egon da koronabirusagatik, baina martxan da berriz ere.\nAzpeitiko Zezenzale Batzordeak bertan behera utzi ditu Saninazioetako zezenketak\nZezenzale Batzordeak jakinarazi duenez, COVID-19 pandemiak eragindako osasun krisiaren ondorioz ez dute zezenketak egiteko "baldintza errealik" ikusten, eta horregatik erabaki dute zezenketak bertan behera uztea. Martxoan iragarri zituzten aurtengo zezenketen datak eta ganadutegiak. Koronabirusaren krisia tarteko, urte luzez izandako tradizioa etengo da aurten.


EGIBIDE I.TRIATLOI ARGAZKIAK - egibide.org\nEGIBIDE I.TRIATLOI ARGAZKIAK\n180 partaidetik gora aritu ziren joan zen ostiralean Vitoria-Gasteizko Gamarrako parkean egin zen I. Egibide Kross Triatloian parte-hartzen. Euriak eta haizeak ez zuten triatloiaren festa eragotzi, eta 180 partaidetik gora aritu ziren Gamarrako parkean prestatu genuen zirkuituan beren onena ematen. Nik Triren izpirituari jarraiki, lagunartean egin ziren froga guztiak ostiral arratsaldean zehar. Zazpi urtetik gora, zenbait kategoriatan antolatuta, aniztasun handiko koadrila elkartu zen, triatloiak mugarik ez duela erakusteko.\nNikTri-Egibide-Gasteiz-3Entrenamendu-saio gogorretan zaildutako kirolariak eta kirol berri bat ezagutzeko asmoz gerturatutako pertsona sedentarioak, ikasleak eta irakasleak, gurasoak eta haurrak… Mota askotako pertsonak bildu ginen ostiralean Gamarran. Kirolaren berezko izaera konpetitiboa alde batera utzita, elkartasuna izan zen nagusi partaideen artean: igerian larri zebilenari laguntzen zion batek, trantsizioan galdu samar zebilenari argibideak ematen zitzaizkion… Azken batean, ondo pasatuz, triatloia gertutik ezagutzea zen helburua, eta helmuga zeharkatu zuten partaideen irribarreak adierazten zuen hala izan zela. Izan ere, kirolarien arteko lehia alde batera utzi arren, I. Egibide Triatloiarekin sustatu nahi izan dugun izpiritua da norberak bere buruari erronka bat jarrita, eta hura beteta, irabazle dela. Gisa horretan, geure burua hobetzeko lanean jartzen dugu geure burua.\nI.Egibide Triatloia egiteko, ezinbestekoa izan zen Egibideko bertako boluntario ugariren lana. Denetik egiten aritu ziren: zirkuitua seinaleztatzen, izen-ematean laguntzen eta partaideei Spiukek frogarako propio diseinatutako kamiseta ematen, edo helmugaratzen zirenei Powerade bana ematen indarrak berritzeko. Nik Tritik gure eskerrik beroenak eman nahi dizkiegu guztiei, eta datozen frogetan ere ongi etorriak izango dira\nIndarrak berritzeaz gain, izpiritua ere indartu zien askori zirkuitua osatzeak, askok datorren urteko edizioan jarri baitzuten jomuga, bakoitzak bere helburu propioarekin. Hala bedi, eta datorrena prestatzeko eta hobetzeko lanean hasita gaude dagoeneko.\nARGAZKIAK FACEBOOK NIK TRI\nhttps://www.egibide.org/file/2017/07/logo-vector-egibide-h-300x152.png 0 0 Iñigo https://www.egibide.org/file/2017/07/logo-vector-egibide-h-300x152.png Iñigo2014-06-02 00:00:002014-06-02 00:00:00EGIBIDE I.TRIATLOI ARGAZKIAK


ADARRAREN PUNTAN: ZUZENEKO NORANZKOAN\nBeth Ditto Barakaldon\n“Emakumeek biluzik egon behar al dute, MET Museora sartu ahal izateko? Arte modernoko ataletan agertzen diren artisten % 5 baino gutxiago dira emakumeak, baina irudi biluzien % 85ek erakusten dute emakumezkoen gorputza”...\nEsaldia artelan erraldoi baten barruan dago. Gerrilla Girls izeneko erakusketa baten barnean dagoen muralean. Horrelako estatistikak nonahi. Estatistikek behin eta berriz erakusten digute: eskubideen berdintasuna urrun dago oraindik ere. Eta hori , esan gabe doa, denon arazoa da.\nBilboko Alondegian erakusketa ikusi ondoren, Barakaldora. BIME festibala ospatzen ari zen eta azken eguneko egitarauan, azken bolada honetan biziki maite dudan talde bat zegoen ikusgai: GOSSIP (esamesa) . Hirukote bezala sortua, taldeak duen irudiak gaur egun erabateko porrota eskuratzeko ezaugarri guztiak ditu. Beth Ditto abeslariak eta bere taldekideek, beste behin, talentua indarrean diren edertasun ereduen gainetik pasa daitekeela erakutsi digute. Areago, badirudi ekitaldi bakoitzean horixe bera ospatzen dutela, dantza egin barik entzun ezin daitezkeen abesti alai eta lotsagabe horiekin.\nBai, GOSSIP ikusteko asmo sendoa neukan eta horretarako, horren gustuko ez ditudan zenbait oztoporen gainetik pasa beharko nuen.\nAitortu behar dut. Ase naiz halako jaialdi erraldoiez, non taldeen zerrendak amaigabeak diren, non debekatuak dauden ekitaldietan sorpresak eta “bisak”, ordutegiak zehatz-mehatz bete behar direlako, non kaña bat hartzea abentura bihurtzen den, eta, ororen gainetik, non segurtasunerako neurriek behin eta berriz gogorarazten diguten rock jaialdiek ez dutela jada askatasun aldarrikapenarekin zerikusi handirik izaten. Horretaz guztiaz aparte, betidanik ezinezkoa egin zait egun bakar batean lau ekitaldi baino gehiago benetan disfrutatzea, gizakien ahalmenetatik kanpo dagoen zerbait iruditzen zait. Baina ongi mentalizatua nengoen, eta ezin hobe lagunduta, hara zuzendu nintzen.\nParking erraldoitik, ibilaldi erraldoia txartel-leihatilaraino. Sarrerak hartuta beste salmahai batera eskumuturrekoak jar ziezazkiguten eta azkenik barrura. Zerbeza bat eskuetan, Mark Lanegan-en balada akustikoekin girotu, eta gaueko helburura abiatu ginen.\nOrdu eta laurden. Ez minutu bat gehiago ez gutxiago. Horrelako jaialdien gidoian dagoenez, disgusturik ez gero. Soinuaren kalitatea gutxitan gozatzen denetarikoa zen eta taldea sasoi onean zegoen benetan. Beth pozaren pozez txoratzen zegoela zirudien, ahotsa puntu-puntuan zeukala erakutsiz eta “Eskerikasko” ugari banatuz kantuen artean. Ekitaldi honetan ez zigun ipurdia erakutsi eta ez zen jendetza artean nahastu, bestetan bezala, baina tira. Besteak beste kulero txuri-urdin batzuk bota zizkioten eta bitan pentsatu gabe txapel gisa erabili zituen. Bilboko emanaldirako GOSSIP taldeak bere bertsiorik neurridunena aukeratu zuen, irudiari dagokionez, baina gaitasun bakar bat ere aurreztu barik.\nBeth oholtza gainean ikuste hutsak feminismoaren ezinbesteko garaipenaz hitz egiten dit. Zerbaitek bere ausardian, bere narruak astintzeko eran, bere oihuka kantatzeko moduan gonbidatzen nau harekin errepikatzera: “Move in the Right Direction!” (Zuzeneko noranzkoan mugi zaitez!). Emakumeek biluzik egon behar al dute rock & roll egiteko? Ba ez. Beharrik ere ez. Baina Bethek nahi izanez gero, aurrera bolie!